Miguela Xuereb .td_uid_2_60ed448e9ef46_rand.td-a-rec-img{text-align:left}.td_uid_2_60ed448e9ef46_rand.td-a-rec-img img{margin:0 auto 0 0} Il-Kumitat aġġorna għal għada biex ikompli qed jiddiskuti l-konklużjonijiet tal-Kummissarju għall-Istandards George Hyzler fuq is-senserija tal-eks Segretarju Parlamentari Rosianne Cutajar. Il-Kummissarju għall-Istandards għall-Ħajja Pubblika, George Hyzler stqarr li qal li ċ-ċirkostanzi kollha tal-provi miġbura huma "il-probabiltà hi li Cutajar aktar probabli li ħadihom (senserija) milli ma ħadihomx". Huwa qal li skont Cutajar, il-flus li tħallset kienet 'introducer fee' li mhix taxxabbli. "Jien bħala avukat, Jien m'għandix dubju li din kienet senserija," stqarr Hyzler. Aqra Ukoll: It-Tnejn għandu jiġi diskuss il-ksur ta' etika ta' Cutajar fil-Parlament Hyzler kien qed jinvestiga dan il-każ wara li rċieva lment mingħand il-kandidat indipendenti Arnold Cassola. Il-waranofsinhar it-tajjeb. Minn hawn u ftit ieħor mistenni laqgħa oħra tal-Kumitat għall-Istandards fil-Ħajja Pubblika. Il-Kumitat qed jiltaqa' illum wara li t-Tnejn li għaddew, inleħaq qbil li r-rapport tal-Kummissarju George Hylzer jiġi ppubblikat. Intleħaq qbil ukoll li għal-laqgħa tal-lum għandu jissejjaħ il-Kummissarju Hyzler biex jirrispondi xi domandi tal-kumitat. Mir-rapport ħareġ li : Cutajar kisret il-kodiċi tal-etika meta għamlitha ta' sensara f'bejgħ ta' proprjetà ma' Yorgen Fenech u ma ddikjaratx id-dħul tas-senserija. Il-laqgħa tibda b'battibekk hekk kif il-Whip Laburista Glenn Bedingfield qal li "l-kumitat jilleakja aktar minn passatur." Ban b'reazzjoni għal publikazzjoni ta' korrispondenza li għaddiet bejn il-kumitat u Charles Farrugia 'it-Tikka' li stqarr li l-flus li irċieva kien għamel pagament 'ex-gratia' talli ressaq lix-xerrej u l-bejjiegħ ta' propjetà ta Eur 3.1 miljun. Fuq mistoqsija tad-deputat Laburista Glenn Bedingfield, il-Kummissarju qal lil Yorgen Fenech ma kellmux. Bedingfield staqsa "allura lil min ħallas Eur 93,000 f'senserija ma kellimtux?" Hyzler qal li ċ-ċirkostanzi kollha tal-provi miġbura huma "il-probabiltà hi li Cutajar aktar probabli li ħadihom (senserija) milli ma ħadihomx". Hyzler qal li Cutajar ġiet introdotta lil Camilleri mingħand Farrugia bħala "ko-sensara" u li talbet 1.5% senserija. "Kienet hi bla dubju li sabet il-kompratur. Kienet hi li ħadet il-kompratur fuq il-post. Kienet hi li ċemplet biex tara l-progress li sar fuq ix-xirja," stqarr Hyzler Hyzler qalet li fil-laqgħa li saret fl-Imdina, l-Ono. Cutajar ipparteċipat b'mod attiv biex tħajjar il-kompratur jixtri. Hyzler qal li Cutajar ma ħaditx sehem fil-konvenju u dejjem ċaħdet li hi kienet is-sensar. Hyzler qal li hu ma bagħat għal Fenech għax ma kienx jaf li s-senserija nqassmet. Huwa qal li Fenech kien mingħalih li ħallas lil Charles Farrugia. Huwa qal li Cutajar uriet ix-xewqa fic-chats li tieħu xi ħaġa mid-deal. Il-Kummissarju qal li hu qagħad fuq ic-chats li tagħtu Cutajar iżda jidher li żgur li kien hemm aktar għaliex dwar kif ftehmu u iltaqgħu m'hemm xejn. Hyzler qal li filwaqt li c-chats kienu periferali, t-talba tiegħu lill-pulizija għac-chats ġiet miċħuda. "Rosianne Cutajar setgħet telgħet lil Yorgen Fenech bħala xhud i'żda hi għażlet li ttella' xhud lid-daddy tagħha u l-eks-driver tagħha," nsista Hyzler. Mistoqsi dwar l-istqarrija tiegħu "probabli li ħadihom." Bedingfield staqsa lill-Kumissarju jikklarifika din l-istqarrija. "Jiġifieri mhux ċert li ħadihom?" "Sakemm m'hemmx ammissjoni, ma nistax ngħid li ħadihom però il-pendlu l'hemm ixaqqleb," Hylzer. Hyzler qal li hu kellu xhieda li tgħid li ta Eur 46,000 lil Farrugia Kafè Cordina u Eur 46,000 lil Cutajar f'resturant f'Marsamxett. "Dan iddeskriva l-basket li fih ngħataw dan il-flus," stqarr Hyzler. Hemm ukoll tape recorder għax dan ix-xhud irrekordjah lil Farrugia. "Il-każijiet li kelli qabel ma nkwetwni xejn. Dan il-każ żammni mqajjem bil-lejl!" stqarr Hyzler. Hyzler qal li filwaqt li hawn nies li jżefnu politikanti fin-nofs. "Issa dawn huma (Farrugia u Cutajar) id-di u d-do! Għadhom jitkellmu sal-ġurnata tal-lum!" "Farrugia ftaħar li hu jaf fuqha (Rosianne Cutajar) iktar milli jafu fuqha l-ġenituri tagħha!" Il-Kummissarju qal li Cutajar m'għamlet xejn ħażin li ħadet dawn il-flus iżda kellha tiddikjarahom minħabba fini ta' taxxa. Hyzler qal li Farrugia stqarr li kellu intenzjoni li jiddikjara dawn il-flus. Huwa qal li l-każ seħħ fl-2019, l-investigazzjoni kienet fl-2020 u d-dikjarazzjoni riedet issir fl-2020. Hylzer qal li sal-lum ma tħallistx l-ebda taxxa. Hyzler qal li peress li Cutajar ċaħdet li ħadet senserija u allura l-ebda dikjarazzjoni ma kienet dovuta skont id-deputata Laburista. Hi qalet li skont Cutajar, il-flus li tħallset kienet 'introducer fee' li mhix taxxabbli. "Jien bħala avukat, Jien m'għandix dubju li din kienet senserija," stqarr Hyzler. Hyzler ċaħad li hu għamel talba biex Cutajar tkun investigata mill-kummissarju tat-Taxxa. Il-laqgħa ġiet aġġornata għal għada filgħodu fit-8am. Paul Cachia Ir-Rapport tal-Kummissarju Hyzler jikkonkludi li Cutajar kisret l-etika bis-senserija ma' Fenech Kumitat huwa magħmul mill-Ministru għall-Ġustizzja Edward Zammit Lewis, mid-Deputat Nazzjonalista Karol Aquilina, id-Deputat Nazzjonalista Therese Comodini Cachia, u l-Whip tal-Grupp Parlamentari Laburista Glenn Bedingfield. .td_uid_3_60ed448e9f213_rand.td-a-rec-img{text-align:left}.td_uid_3_60ed448e9f213_rand.td-a-rec-img img{margin:0 auto 0 0}